Mavlono Burujiy. Mavlono Burujiy (15-asr) – Saʼdiddin Koshgʻariyning muridi, naqshbandiya tariqatiga mansub shayx. Baʼzan fors-tojik tilida sheʼrlar yozib turgan. Nomi “Majolis un-nafois”ning ikkinchi majlisida tilga olinadi. Alisher Navoiy uning shahar jomeʼ masjidida zikr bilan mashgʻul boʻlishi, koʻplab muridlari borligi haqida maʼlumot beradi. “Majolis un-nafois”da uning quyidagi bayti keltirilgan:Man oshiqi shoʻridavu mastam, chi tavon kard? Dil dodavu jon dar kafi dastam, chi tavon kard?(Mazmuni: Men bebaxt oshiqman, mastman, nima qilsa boʻladi? Koʻngilni bagʻish­laganman, jonim kaftimda, nima qilsa boʻladi?) Manbalar.